Tuuli ja tähti

Sinä kesänä tuuli paljon (tuulimaisia liikkeitä selkään)

Tuuli heilutti pitkäksi kasvanutta niityn heinää (alaselästä ylöspäin aaltoilevia vetoja sormilla) Keinutti puunrunkoja puolelta toiselle (keinutusta puolelta toiselle)

Ja pyöri lehtipuiden katveissa saaden lehdet havisemaan (tuulimaisia liikkeitä sormilla ja havina-naputtelua sormilla).

Vain öisin tuuli tyyntyi (kädet paikallaan selän päällä.)

Öisin hiljaisuus laskeutui metsään ja rauhoitti koko tienoon (vedetään ylhäältä alaspäin suuntautuvia rauhallisia vetoja).

Vähitellen syksy tuli. Yöt alkoivat käydä yhä tummemmiksi ja viileämmiksi (vetoja ylhäältä alas). Mitä tummemmiksi illat ja yöt tulivat, sitä kirkkaammin loistivat tähdet (tehdään tähtiä sormen päillä selkään).

Tähdet muodostivat yhdessä erilaisia tähtikuvioita taivaalle.

Tähdet tuikkivat jokainen omaa valoaan (pieni spiraali sormenpäillä selkään).

Valo sisälsi viestejä.

Yksi tähdistä loisti toivon valoa (suuri spiraali kämmenellä selkään).

Toinen tähdistä luottamuksen säteitä (sädemäisiä vetoja selkään).

Kolmas tähti rakkauden loistetta (lämmintä pyörittävää liikettä selkään).

Syksy toi myös sateet tullessaan (sateen ropinaa sormenpäillä).

Vettä sataa ropisi usein. Talven tultua vesi alkoi muuttumaan pikkuhiljaa lumeksi.

Pisarat olivat muuttuneet kauniiksi, pehmeiksi lumihiutaleiksi, jotka olivat kuin valkoisia hohtavia tähtiä (koko kämmenillä rauhallisia painalluksia ympäri selkää).

Jokainen lumihiutale oli ainutlaatuinen ja erilainen (piirretään tähden kuva sormenpäällä).

Tuuli kieputti lumihiutaleita (tuulen pyöritystä). Yksi lumihiutale laskeutuu pehmeästi selän päällesi (Lasketaan kämmenet selänpäälle). Hiutale sulaa lämpimäksi, kimmeltäväksi pisaraksi ( liikutellaan kämmeniä vesimäisesti) ja tuo mukanaan viestin:

” Olet ainutlaatuinen ja arvokas.

Kiitos että olet juuri sinä!”

(kädet paikallaan selänpäällä).

Tekijä Sanna Tuovinen